Συζήτηση Βικιπαίδεια:Νεκροί εξωτερικοί σύνδεσμοι

message: * Νομίζω ότι είναι καλό να αναφέρονται οι νεκροί σύνδεσμοι στην σελίδα συζήτησης του κάθε άρθρου, ώστε να υπάρχουν περισσότερες πιθανότητες να ασχοληθεί κάποιος που ενδιαφέρεται για το θέμα και γνωρίζει που να βρει εναλλακτικούς συνδέσμους. (Παράδειγμα) Στις περισσότερες περιπτώσεις θα το αντιληφθεί τουλάχιστον ο δημιουργός του άρθρου στην σελίδα παρακολούθησης και όσοι άλλοι ασχολούνται με αυτό.
* Δεν νομίζω ότι χρειάζεται να αφαιρεθεί το περιεχόμενο αν ο σύνδεσμος λειτουργεί ως πηγή, ειδικά αν πρόκειται για άρθρα εφημερίδας (δηλαδή αντιστοιχούν σε έντυπες εκδόσεις), παρά μόνο αν αμφισβητηθεί η ακρίβεια της πληροφορίας.
— Geraki ΣΜ 06:59, 22 Ιουλίου 2008 (UTC)
Φαίνεται άσχημο, αλλά μήπως να διαγράφαμε (διαγραφή) αντί για να σβήνουμε τις υποενότητες;  --cubic[*]star 14:49, 22 Ιουλίου 2008 (UTC)
*Το σκέφτηκα, αλλά από τη μια ήθελα να υπάρχει συνολική εικόνα, από την άλλη θα ήταν προσθήκη σε αρκετές χιλιάδες ΣΣ και με β'αση τη διαγραφομάνια που έχει πέσει τελευταία σε σελίδες συζήτησης κλπ βαρέθηκα το σβήσιμο που θα είχε να πέσει μετά. Αν πάντως κρίνεται ότι είναι πιο χρήσιμο, μπορώ να το βάλω να ξανατρέξει το dat.
*Ναι, ούτε κι εγώ νομίζω ότι είναι απαραίτητο να αφαιρεθεί το περιεχόμενο, εκτός αν κάτι κριθεί ότι είναι αμφιλεγόμενο ή αμφισβητηθεί. Π.χ. τα γεγονότα, που μάλλον έχουν το μεγαλύτερο πρόβλημα, δεν νομίζω ότι χρειάζεται να αφαιρεθούν διότι ως τέτοια είναι μάλλον μη αμφισβητίσιμα, απλά χρειάζεται να ενημερωθεί ο σύνδεσμος ή να αντικατασταθεί με "εφημερίδα τάδε, φύλλο 31 Φεβρουαρίου 2007" κλπ.
*Δεδομένου ότι διεκδικώ τις δάφνες για τη δημιουργία της μεγαλύτερης σε kb σελίδας στη Βικιπαίδεια  νομίζω ότι είναι καλύτερο να αφαιρούνται, θα είναι και πιο εύκολο να διαβάζεται ο κατάλογος, ωστόσο αν κάποιος θέλει να κρατήσει το url για αναφορά (ή για την περίπτωση που "αναστηθεί" η σελίδα), μπορεί να τον διαγράφει - Badseed απάντηση 20:58, 22 Ιουλίου 2008 (UTC)

message: Προτείνω να βάλουμε το ρομποτάκι ("βάλουμε" χμ... εννοώ να βάλει ο Badseed) να αντικαταστήσει το νεκρό σύνδεσμο με σύνδεσμο του web archive. Απλή λύση και αποτελεσματική. Επιπλέον, το ότι ο σύνδεσμος είναι νεκρός πια, δεν αλλάζει το γεγονός ότι υπήρχε κάποτε και ότι ίσως σε αυτόν να είχε βασιστεί μέρος του κειμένου. Δε μου φαίνεται καλή ιδέα η εξαφάνισή του από προσώπου γης.--Focal Point 16:16, 22 Ιουλίου 2008 (UTC)
Δυστυχώς δεν γίνεται αυτόματα, διαφορετικά θα το είχα κάνει ήδη (αρκεί να σκεφτείς ότι μπορεί σύνδεσμοι να είναι σε ref, σε κείμενο μέσα etc) ούτε με τις δικές μου γνώσεις ούτε με των προγραμματιστών του bot (το αναφέρει συγκεκριμένα στις οδηγίες δηλαδή ο τύπος που τόφτιαξε). Ίσως κάποια μέρα που θα μάθω καλή python ή τα bot γίνουν πιο "έξυπνα" το καταφέρουμε. Η αντικατάσταση-αφαίρεση νεκρών συνδέσμων είναι κάτι που γίνεται σε όλες τις ιστοσελίδες, είναι θέμα τόσο αξιοπιστίας όσο και σωστής "εξυπηρέτησης" του αναγνώστη. Απλώς είναι κάτι που δεν το είχαμε κάνει ποτέ, για αυτό μαζεύτηκαν τόσο πολλοί.
Για την ιστορία, οι νεκροί σύνδεσμοι είναι γύρω στις 4.000, και αντιστοιχούν σε περίπου 3.300-3.700 άρθρα. Δεν είναι τόσο τραγικό, σε σχέση με το σύνολο των άρθρων, δεν ξέρω βέβαια σε σχέση με τον αριθμό άρθρων που περιλαμβάνουν εξωτερικούς σύνδεσμους - Badseed απάντηση 21:05, 22 Ιουλίου 2008 (UTC)
Να και ένα βοηθηματάκι:
αντιγράψτε το παρακάτω στο προσωπικό σας monobook.js
/// Έλεγχος εξωτερικών συνδέσμων
importScript('User:Geraki/checklinks.js');
Θα βάλει ένα σύνδεσμο "Έλεγχος εξωτερικών συνδέσμων" στην εργαλειοθήκη, όταν βρίσκεστε σε ένα άρθρο, ο οποίος θα οδηγεί σε ένα εργαλείο που ελέγχει όλους τους εξωτερικούς συνδέσμους του άρθρου με επιλογές για διόρθωση. Απλά πατήστε στον κωδικό λάθους του νεκρού συνδέσμου για να εμφανιστούν οι επιλογές με μεταξύ άλλων το ιστορικό στο web archive. Πατήστε "Use" στον τελευταίο σύνδεσμο (που αντιστοιχεί στην έκδοση που επιβεβαιώνει την πληροφορία αν πρόκειται για παραπομπή). Πατήστε "Save changes" (βρίσκεται πάνω από τον πίνακα). Ελέγξτε τις αλλαγές που θα γίνουν στο άρθρο, πατήστε Αποθήκευση. Τελειώσατε. Θαυμάστε το αποτέλεσμα και περάστε στην επόμενη σελίδα. — Geraki ΣΜ 21:43, 22 Ιουλίου 2008 (UTC)
thread_title:  Εναλλακτική πρόταση